Мена Елфин
Гаснене

Превод от английски: Елена Алексиева, 2002

chitanka.info

Понякога сме склонни да повярваме, че като остаряваме,

светът за нас започва да угасва. Забавяме полека,

докато видим как утринната мараня се губи,

за да намери пристан в нашия произход.

Друг път си казвам, че всъщност е планинската мъгла,

която се вдига, щом слънцето навреме дойде,

или е градски смог, размиващ всичко видно,

който очите мами и подгъва коленете.

Но при все това вярвам, че с напредването на живота

виждаме по-добре, през ясни и прозрачни очила,

когато доловя у нас талант да виждаме далеч —

гледки незабелязани в младежките ни дни:

защото да се виждаме един друг е светлина пронизваща,

която погледът избистря, подобно лъч на лазер.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.